
רשם המשכונות



הנחיות למילוי הודעה על ביטול משכון


	ביטול משכון 



בקשה לביטול  משכון מתייחסת לביטולה של הודעת משכון שנרשמה במאגר רשם המשכונות, הן במאגר הידני והן במאגר הממוחשב. 
מחיקת נכס ממושכן מתוך רשימת הנכסים הממושכנים מוגדרת כשינוי פרטי משכון, ומצריכה טופס שינוי ואגרה בהתאם. 

	טופס הודעה על ביטול משכון  



הודעה על ביטול משכון תוגש לפי טופס "הודעה על ביטול משכון" בתקנות המשכון (סדרי רישום ועיון) תשנ"ד -1994. טופס הביטול שמוגש לרשם חייב להיות מקורי.

	זיהוי הרישום המקורי 



יש לציין את מספר הרישום של המשכון אותו רוצים לבטל .
ציון מספר פעולה של הרישום אינו חובה.
יש לציין פרטים מזהים בקשר למשכון: פרטי החייב/ים וכן לזהות את הנכס הממושכן.  

	חתימות



חתימת הנושה/ים  חייבת להופיע בטופס. 
תאגידים חייבים גם בחותמת התאגיד. 
יש אפשרות לחתימה של מורשה חתימה על הטופס בצירוף ייפוי כוח. על מנת שלא לעכב את הטיפול בבקשת ביטול המשכון עקב בדיקת סמכותו של מיופה הכוח, רצוי לכלול בייפוי הכוח את הסמכות המפורשת לבטל את המשכון הספציפי הזה.

	אגרה



פעולת הביטול פטורה מאגרה.

